Vocabulario scientific international

Le **vocabulario scientific international** (o **VSI**) es un forma de vocabulario comprehendente parolas scientific e specialisate, cuje linguas de origine pote esser certe o incerte, ma le quales es in uso currente in plure linguas moderne. Le nomine "vocabulario scientific international" ha essite usate primo per Philip Gove in *[[Webster's Dictionary|Webster’s Third New International Dictionary]]* (1961). Como notava Crystal, le scientia es un campo particularmente productive pro le formation de nove vocabulos.

Secundo *Webster's Third*, "alcun vocabulos del VSI (como haploide) ha essite create per prender un parola con un significato assatis general e simple ex un del linguas del antiquitate, normalmente latino e greco, e conferer a illo un significato multo specific e complexe pro le scopos del discurso scientific moderne."
Un parola del VSI es typicamente un composito o un derivato le qual "obtene solmente su materiales crude, pro assi dicer, ex le antiquitate". Su morphologia pote variar trans linguas.

Le version in linea de *Webster's Third New International Dictionary, Unabridged*  adde que le VSI "consiste de parolas o altere formas linguistic currente in duo o plus linguas" que "differe del neolatino in esser adaptate al structura del linguas individual in le quales illos appare". In altere parolas, le terminos del VSI es frequentemente producite con formas combinatori del greco, latino o altere linguas, sed cata lingua pronuncia le neo-lexemas intra su proprie "zona de conforto" phonemic, e face connexiones morphologic usante su systema morphologic normal.

McArthur characterisa le parolas e morphemas del VSI como "translinguistic", explicante que illos functiona "in multe linguas que servi de medios pro education, cultura, scientia e technologia". Juxta le linguas europee, como le russo, svedese, anglese e espaniol, le entratas lexical del VSI functiona tamben in japonese, malay, filipino, e altere linguas asiatic. Secundo McArthur, nulle altere tal serie de parolas e morphemas es tanto international.

Le VSI es le concepto fundamental al disveloppamento e standardisation de interlingua. Le terminos scientific e medical in interlingua es in majoritate de origine greco-latin, sed, como le major parte del parolas de interlingua, illos appare in un grande varietate de linguas. Le vocabulario de interlingua es stabilite usante un gruppo de *linguas de controlo* seligite proque illos irradia parolas verso, e absorbe parolas ab, un grande numero de altere linguas. Un technica de *prototypamento* alora selige le ancestre le plus recente de cata parola o affixo eligibile pro inclusion in le vocabulario de interlingua. Le parola o affixo assume un forma contemporanee a base del linguas de controlo. Iste procedura es intendite pro dar a interlingua le vocabulario le plus generalmente international possibile.

## Parolas e radices que ha significatos differente de illos del linguas original
Isto es un lista de parolas scientific e radices de vocabulos que ha significatos differente de illos in le linguas original.

## Referentias

## Ligamines externe
* Glossario de radices de nomines botanic  
* Dictionario de epithetos botanic 
* Lista de parolas latin con lor derivatos in anglese  
* Alcun radices del greco e latino classic  
* Le entrata del *Concise Oxford Companion to the English Language* de 1998 super le vocabulario scientific international